Bellingshausen

**Bellingshausen** on Saaremaa, Liivimaa ja Eestimaa aadlisuguvõsa.

## Ajalugu
Bellingshausenid pärinevad Lübeckist, kus neid on mainitud juba 14. sajandil.

16. sajandi esimesel poolel läänistati Heinrich Billinghusenile (surnud 1551) mõis Saaremaa Kihelkonna kihelkonnas. Tema pojale läänistas hertsog Magnus  Kihelkonna kihelkonna Pilguse ja Lahetaguse mõisa.

Rootsi kuninganna Kristiina andis 8. augustil (vkj 30. juulil) 1651 Rootsi ratsaväe kindralmajorile ja Liivimaa rüütelkonna Liivimaa maanõunikule Johann Eberhard von Bellingshausenenile koos tema järglastega Rootsi kuningriigi vabahärratiitli ning introdutseeriti 1652 Rootsi rüütelkonda nr 32 all.

1746. aastal immatrikuleeriti Bellingshausenid Eestimaa rüütelkonna  aadlimatriklisse nr 5 all ja 1747. aastal immatrikuleeriti vabahärra von Bellingshausen Liivimaa rüütelkonna  aadlimatriklisse nr 49 all 

5. septembril 1855 kinnitati vastavalt Venemaa Keisririigi Valitseva Senati ja Venemaa keisri otsusele alates 20. detsembrist 1865 Bellingshausenite suguvõsale Venemaa Riiginõukogu ettepanekul Venemaa keisririigi parunitiitel.

20. detsembril 1876 kinnitati Venemaa Keisririigi Valitseva Senati otsusega parunitiitli kandmise õigus ka vabahärra Peter von Bellingshausenile (Петр Федорович Беллингсгаузен), tema naisele Maria Nikolajevnale ning lastele Nikolaile, Nadeždale, Olgale, Anastassiale ja Alekseile koos nende kandmisega Venemaa aadlimatrikli V osasse.

## Suguvõsa liikmeid
*Bertram von Bellingshausen (1586−1661), Saaremaa maanõunik, Lahetaguse mõisnik
*Vabahärra (1651) Johann Eberhard von Bellingshausen (1604−1655), Rootsi sõjaväelane (kindralmajor), rügemendikomandör, kogu Liivimaa ratsaväe komandör, Liivimaa maamarssal, Liivimaa maanõunik, Urvaste kihelkonna Vaabina mõisa omanik, Urvaste ja Kumula jne. härra, Soomes Käkisalmi lääni Sakkula ja Ingeris Klimitina ning Kumolova mõisnik
*Tönnis Johann von Bellingshausen (1634−1695), Rootsi sõjaväelane (ooberstleitnant), Tartu viitsekomandant, Eestimaa rüütelkonna peamees, Eestimaa maanõunik, mõisaomanik
*Hermann von Bellingshausen (1636−1704), Rootsi sõjaväelane (ooberstleitnant), Liivimaa ja Eestimaa maanõunik, Pilkuse mõisaomanik
*Tönnis Johann von Bellingshausen (suri 1730), Rootsi sõjaväelane (kapten), Eestimaa maanõunik
*Parun Johann Gustav von Bellingshausen (1759−1820), kolleegiuminõunik, Liivimaa rüütelkonna notar, Eestimaa kubermanguprokurör, mõisaomanik, kirjanik
*Parun Peter von Bellingshausen (1762−1823), riiginõunik, meditsiinidoktor, Venemaa keiser Paul I ihuarst
*Hermann Friedrich von Bellingshausen (1776−1841), Venemaa keisririigi sõjaväelane (kindralmajor), brigaadikomandör, mõisaomanik
*Fabian Gottlieb Benjamin von Bellingshausen (1778−1852), Venemaa keisririigi mereväeohvitser admiral, Kroonlinna sadama peakomandör ja Kroonlinna sõjakuberner, maadeuurija
*Parun Peter von Bellingshausen (1822−1896), Venemaa keisririigi sõjaväelane (kindralmajor), eskadronikomandör

## Sugupuu
### Lübecki liin
:Hans Billinghusen (suri 1495), Lübecki bürger; abiellus 1) Margarethe NN-iga, +1474, 2) NN-iga
:A1 [2. abi.] Heinrich (1469−1544), Lübecki sirkliseltsi liige, Nitzerowi rentnik; abiellus Elisabeth von Wickedega (suri pärast 1536)
::B1 Heinrich (suri 1551)

### Saaremaa liin
:Hinrich Billinghusen (suri pärast 1549), Kihelkonna mõisavalitseja; abiellus NN-iga
:A1 Heinrich von Bellingshausen (suri pärast 1568), Pilguse mõisnik (a-st 1568); abiellus Ebbe von Patkuliga (suri pärast 1584). Temas põlvnes **Pilguse liin**.

### Pilguse liin
:Heinrich von Bellingshausen (suri pärast 1568), Pilguse mõisnik; abiellus Ebbe von Patkuliga (suri pärast 1584)
:A1 Tönnis (Bertram) von Bellingshausen (suri enne 1637), Pilguse mõisnik; abiellus NN-iga
::B1 Bertram von Bellingshausen (1586−1661), Pilguse ja Lahetaguse mõisnik, Saaremaa maanõunik; abiellus NN-iga
:::C1 Fromhold von Bellingshausen (suri 1712), Pilguse mõisnik, Rootsi sõjaväelane (kapten); abiellus 1694 Gerdrut Kohliga (sündinud Gutheim) (suri pärast 1713)
:::C2 Hermann von Bellingshausen (suri pärast u 1676), Lahetaguse mõisnik, Rootsi  sõjaväelane (kornet); abiellus 1) Anna Sophia Stärckiga, 2) Sophia von Lodega. Temast põlvnes **Lahetaguse liin**.
::B2 Vabahärra Johann Eberhard von Bellingshausen (1604−1655), Rootsi vabahärra (1651), Vaabina, Klimitina, Kumulowa ja Urvaste mõisnik, Rootsi kindralmajor (1650), Liivimaa maamarssal (1645), Liivimaa maanõunik (1650−1655). Temast põlvnes **Vaabina liin**.
::B3 Hans Heinrich von Bellingshausen (suri pärast 1679), Rootsi sõjaväelane (ooberst)
:A2 Hermann von Bellingshausen (suri pärast 1641), Pilkuse (doneeriti 1629) ja Pada mõisnik, Rootsi sõjaväelane (kapten), Virumaa adrakohtunik; abiellus Pada pärija Margarethe von Löwenwoldega (suri pärast 1657). Temas põlvnes **Pada liin** .

### Lahetaguse liin
:Hermann von Bellingshausen (suri pärast u 1676); abiellus 1) Anna Sophia Stärckiga, 2) Sophia von Lodega
:A1 Klaus (Claes) von Bellingshausen (suri enne 1718), Lahetaguse mõisnik, Rootsi  sõjaväelane (kapten, 1701); abiellus Anna Maria von Polliga (maeti 1726)
::B1 Gerdruta Sophia Elisabeth (1710−1778), Pilguse ja Lahetaguse (müüs 1785) mõisaproua; abiellus 1728 Pilguse mõisniku Hermann Reinhold von Bellingshauseniga (suri pärast 1750)
:A2 Bertram von Bellingshausen (1673−pärast 1722), Rootsi  sõjaväelane (ooberstleitnant, 1722)
:A3 Hermann Friedrich von Bellingshausen (u 1676−pärast 1739), Pilguse ja Lahetaguse mõisnik, Rootsi  sõjaväelane (kapten, 1722); abiellus Anna Sophia Tyrohliga (sündinud von Treyden) (suri pärast 1737). Temaga jätkus **Pilguse liin**.

### Pilguse liin (jätk)
:Hermann Friedrich von Bellingshausen (u 1676−pärast 1739); abiellus Anna Sophia Tyrohliga (sündinud von Treyden)
:A1 Hermann Reinhold von Bellingshausen (suri pärast 1750), Pilguse ja Lahetaguse mõisnik, assessor; abiellus 1728 Gerdruta Sophia Elisabeth von Bellingshauseniga (1710−1778)
::B1 Hermann Friedrich von Bellingshausen (1731−1786), Lihasoo mõisnik, Venemaa keisririigi sõjaväelane (major); abiellus 1786 Anna Friederike Torschiga (sündinud Krüger)
::B2 Fabian Ernst von Bellingshausen (1735−1784), Pilguse (müüs 1778) ja Lahetaguse mõisnik, Venemaa 2. järgu major; abiellus 1775 Anna Katharina von Folckerniga (u 1757−1825)
:::C1 Reinhold Johann von Bellingshausen (1775−1840), Venemaa keisririigi sõjaväelane (kapten)
:::C2. Hermann von Bellingsausen (1776−1841), Griškovo mõisnik, Venemaa keisririigi sõjaväelane (kindralmajor, 1821), 24. suurtükiväebrigaadi komandör (1817); abiellus Anastassia Petrovna Laikevitšiga (suri 1853). Temas põlvnes **Venemaa liin**.
:::C3 Fabian Gottlieb von Bellingshausen (1778−1852), Venemaa keiserliku mereväe admiral (1843), Kroonlinna sadama peakomandör ja Kroonlinna sõjakuberner (1839), polaaruurija; abiellus 1826 Anna Dmitrijevna Baikovaga (1808−1892)
::::D1 Elise; abiellus Paul Wilhelm Johann von Gerschauga (1821−1908)

### Venemaa liin
:Hermann Friedrich von Bellingshausen (1776−1841); abiellus Anastassia Petrovna Laikevitšiga (suri 1853)
:A1 Nikolai (1818−pärast 1862), Venemaa sõjaväelane (major, 1853), Duhhovštšina ispravnik
:A2 Parun Peter von Bellingshausen (1822−1896), Suženoje mõisnik, Venemaa keisririigi sõjaväelane (kindralmajor, 1895); abiellus Maria Nikolajevna Zabelaga (suri 1898)
::B1 Parun Nikolai von Bellingshausen (1855−1899); abiellus NN-iga
:::C1 Parun Pjotr von Bellingshausen (1886−?),  Venemaa keisririigi sõjaväelane (porutšik)

### Vaabina liin
Vabahärra Johann Eberhard von Bellingshausen (1604−1655); Rootsi vabahärra (1651), Vaabina (doneeriti 1636), Ingerimaa Klimitina, Kumulowa (need doneeriti 1643) ja Urvaste (ostis 1651) mõisnik, Rootsi kindralmajor (1650), Liivimaa maamarssal (1645), Liivimaa maanõunik (1650−1655). Abiellus 1) Margaretha von Zoegega (suri 1651), 2) vabaproua Ebba Barbara von Tiesenhauseniga (sündinud Wrangel af Ludenhof) (suri pärast 1661).
:A1 [1. abi.] Vabahärra Leonhard Johann von Bellingshausen (1642−1689), Vaabina, Urvaste ja Kumulowa mõisnik, Saksi pandivaldaja, Rootsi sõjaväelane (rittmeister); abiellus NN-iga
::B1 Vabahärra Jakob Gustav von Bellingshausen (suri u 1711), Saksi pandivaldaja, Rootsi sõjaväelane (kapten); abiellus 1) Johanna Margaretha von Engelhardtiga, 2) Hedwig Christiane von Bellingshauseniga
::B2 Vabahärra Lorentz Heinrich von Bellingshausen (suri haiguse tagajärjel 1701), Rootsi sõjaväelane (kapten)
::B3 Vabapreili Juliane (1673−1747), Vaabina ja Saksi mõisaproua; abiellus u 1690 Johann Andreas von Schreiterfeldiga (suri 1734)

### Pada liin
:Hermann von Bellingshausen (suri pärast 1641); abiellus Pada pärija Margarethe von Löwenwoldega (suri pärast 1657)
:A1 Tönnis Johann von Bellingshausen (1634−1695), Pada mõisnik, Rootsi sõjaväelane (ooberstleitnant), Eestimaa rüütelkonna peamees (1690−1691), Eestimaa maanõunik (1691); abiellus enne 1662 Dorothea von Engdesiga (suri 1699). Virumaa Viru-Nigula kihelkonna **Pada liin**(saksa k. *Haus Paddas*)
::B1 Tönnis Johann von Bellngshausen (suri 1730), Rootsi sõjaväelane (kapten, 1688), Eestimaa maanõunik (1710−1714); abiellus 1699 Margaretha Elisabeth von Uexkülliga (1665−?)
:::C1 Tönnis Johann von Bellngshausen (suri pärast 1780), Pada, Satsu ja Uue-Varudi mõisnik, Venemaa keisririigi sõjaväelane (rittmeister)
:::C2 Margarethe Elisabeth (1712−1778), Sikeldi mõisaproua; abiellus 1734 Jürgen von Wrangelliga (1700−1740)
:::C3 Dorothea Johanna (suri 1774), Essu mõisaproua; abiellus 1723 Fabian Wilhelm von Wrangelliga (suri 1747)
::B2 Anna Dorothea (suri 1774), Küti ja Inju mõisaproua; abiellus 1) 1696 Otto Reinhold von Wrangelliga (hukkus lahingus 1701), 2) 1707 Ewald Gustav von Schütziga (suri pärast 1726)
::B3 Fabian Ernst von Bellngshausen (suri pärast 1716), Ulvi mõisnik, Rootsi major; abiellus 1698 vabapreili Elisabeth Helene von Meyendorffiga
:A2 Hermann von Bellingshausen (1636−1704), Pilkuse ja Restu (ostis 1688) mõisnik, Rootsi ooberstleitnant, Liivimaa (1690) ja Eestimaa maanõunik (1697); abiellus 1674 vabapeili Euphrosine von Taubega (maeti 1704). Temas põlvnes **Pilkuse liin**.

## Bellingshauseni suguvõsa mõisavaldused

*Eestimaa:
**Maidla (*Maidel*) (XVII sajandi lõpp), Pada (*Paddas*) (1640ndad−1762), Saksi (*Saximois*) (u 1688−1701, pandivaldus), Satsu (*Satzo*) (1732−1762), Suur-Kullamaa (*Groß-Goldenbeck*) (kuni 1713), Ulvi (*Oehrten*) (XVIII sajandi algus), Uue-Varudi (*Neu-Wardes*) (1762−1780)
*Ingerimaa:
**Klimitina (alates 1643), Kumulowa (alates 1643)
*Jekaterinoslavi kubermang:
**Suženoje (XIX sajandil)
*Liivimaa Eesti distrikt:
**Pilkuse (*Bremenhof*) (1629−1764), Poka (*Heidohof*) (1760−?), Restu (*Rösthof*) (1688−1723), Urvaste (*Urbs*) (1651−1683), Vaabina (1636−XVIII sajandi algus), Vidrike (*Friedrichshof*) (kuni 1764)
*Liivimaa Läti distrikt:
**Podzēni (*Podsem*) (kuni 1774), Vaidava (*Waidau*) (kuni 1774)
*Saaremaa:
**Lahetaguse (*Lahhentage*) (XVI sajand−1778 ja 1780−1785), Lihasoo (*Lihasoo*) (kuni 1783), Pilguse (*Hoheneichen*) (1568−1778)
*Smolenski kubermang:
**Griškovo (XIX sajandil)

## Viited

## Kirjandus
*EAA, f. 1674, n. 2, s. 25. Parunid Bellingshausenid.
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980).
*Elgenstierna, Gustaf. *Den introducerade Svenska adelns ättartavlor med tilläg och rättelser*. II kd. Stockholm: P. A. Norstedt & Söners Förlag, 1926. Lk 286.
*Stackelberg, Otto Magnus von. *Genealogisches Handbuch der baltischen Ritterschaften*. Teil: Estland. Bd I. Görlitz: Verl. für Sippenforschung und Wappenkunde Starke, 1931.  −650
**Genealogisches Handbuch der baltischen Ritterschaften*. Teil: Oesel. Tartu: Osaühing „Ilutrükk”, 1935. Lk 460−464 https://www.digitale-sammlungen.de/en/view/bsb00000345?page=460.
*Russwurm, C. *Nachrichten über die adeliche und freiherrliche Familie von Bellingshausen*. Reval: Gedruckt bei Lindfors´ Erben, 1870 https://dspace.ut.ee/handle/10062/49361.
*Непорожнев, Н. *Списки титулованным родам и лицам Российской Империи*.  С.-Петербургъ: Типография Правительствующего Cената, 1892. Lk 199 https://viewer.rsl.ru/ru/rsl01002951187?page=219. 

## Välislingid
*
*Bellingshauseni suguvõsa Venemaa liin saidil sr.rodovid.org